บทคัดย่อ

ชื่อเรื่อง การพัฒนาแบบฝึกทักษะการเขียนเรื่องตามจินตนาการ กลุ่มสาระการเรียนรู้

 ภาษาไทย ชั้นประถมศึกษาปีที่ 3

ผู้ศึกษาค้นคว้า นางพิศมัย ศรีวรมย์ ตำแหน่ง ครู วิทยฐานะ ครูชำนาญการพิเศษ

 โรงเรียนบ้านสันติคาม สำนักงานเขตพื้นที่การศึกษาประถมศึกษาชลบุรี เขต 3

ปีที่จัดทำ พ.ศ. 2565

 การศึกษาค้นคว้าครั้งนี้ มีจุดมุ่งหมายเพื่อสร้างและพัฒนาแบบฝึกทักษะการเขียนเรื่องตามจินตนาการ กลุ่มสาระการเรียนรู้ภาษาไทย ชั้นประถมศึกษาปีที่ 3 ที่มีคุณภาพ แล้วนำมาจัดกิจกรรมการเรียนการสอนเป็นการเพิ่มพูนความรู้และประสบการณ์ ทั้งนี้เพื่อยกระดับผลสัมฤทธิ์ทางการเรียนกลุ่มสาระการเรียนรู้ภาษาไทยด้านทักษะการเขียนเรื่องตามจินตนาการ กลุ่มเป้าหมายที่ใช้ในการศึกษาค้นคว้าได้แก่ นักเรียนชั้นประถมศึกษาปีที่ 3 โรงเรียนบ้านสันติคาม อำเภอบางละมุง จังหวัดนชลบุรี สำนักงานเขตพื้นที่การศึกษาประถมศึกษาชลบุรี เขต 3 ปีการศึกษา 2565 ภาคเรียนที่ 2 จำนวน 28 คน เครื่องมือที่ใช้ในการศึกษาค้นคว้าครั้งนี้ คือ 1) แบบฝึกทักษะ

การเขียนเรื่องตามจินตนาการ กลุ่มสาระการเรียนรู้ภาษาไทย ชั้นประถมศึกษาปีที่ 3 จำนวน 4 ชุด รวม 20 เรื่อง 2) แบบประเมินคุณภาพแบบฝึกทักษะการเขียนเรื่องตามจินตนาการหรับผู้เชี่ยวชาญ 3) แบบทดสอบวัดผลสัมฤทธิ์ทางการเรียน ชั้นประถมศึกษาปีที่ 3 เป็นแบบชนิดเขียนตอบ จำนวน 3 ตอน รวม 30 คะแนน ใช้เวลาที่ใช้ในการศึกษารวม 20 ชั่วโมง สถิติที่ใช้ในการวิเคราะห์ข้อมูล ได้แก่ ค่าร้อยละ ค่าคะแนนเฉลี่ย () ค่าส่วนเบี่ยงเบนมาตรฐาน (S.D.) และ t-test แบบ Dependent Sample

 ผลการศึกษา พบว่า

 1. แบบฝึกทักษะการเขียนเรื่องตามจินตนาการ กลุ่มสาระการเรียนรู้ภาษาไทย

ชั้นประถมศึกษาปีที่ 3 มีประสิทธิภาพ 85.30/84.29 ซึ่งเป็นไปตามเกณฑ์ 80/80 ที่กำหนดไว้

 2. ผลสัมฤทธิ์ทางการเรียนของนักเรียนชั้นประถมศึกษาปีที่ 3 หลังเรียนด้วยแบบฝึกทักษะการเขียนเรื่องตามจินตนาการ สูงกว่าก่อนเรียนอย่างมีนัยสำคัญทางสถิติที่ระดับ .01